અમેરિકા અને નોર્થ કોરિયા વચ્ચેની તંગદિલી હળવી થઈ છે. જેને પગલે અમેરિકન અને એશિયાઈ સ્ટોક માર્કેટમાં મજબૂતી આવી હતી અને જનરલ સેન્ટિમેન્ટ સુધારા તરફી રહ્યું હતું. પરિણામે ભારતીય શેરબજારમાં પણ નવા વિશ્વાસનું વાતાવરણ જોવાયું હતું. ઓકટોબર એફ એન્ડ ઓ કોન્ટ્રેક્ટ શરૂ થયા છે. અને તેજીવાળા ખેલાડીઓએ નવી લેવાલી કાઢી હતી, જેથી મોટાભાગે તમામ સેકટરના શેરો પ્લસ રહ્યા હતા. એફઆઈઆઈની નવી વેચવાલી ધીમી પડી હોવાના સમાચાર હતા, અને સ્થાનિક નાણા સંસ્થાઓની લેવાલી ચાલુ રહી હતી. મ્યુચ્યુઅલ ફંડોની એસઆઈપીના નાણાનું રોકાણ સતત આવી રહ્યું છે.